#  **DECIZIA ETAPEI DE ÎNCADRARE**

## Nr. număr din 21.11.2016

Ca urmare a notificării adresate de **MERIDIAN TURISM SA**, cu sediul în Str. T. VLADIMIRESCU, Nr. 5A, Vatra Dornei , Judetul Suceava, , privind planul/programul **Planul Urbanistic Zonal** – Extindere și modernizare Hotel Dorna, mun. Vatra Dornei, jud. Suceava înregistrată la APM Suceava cu nr. 10404/25.10.2016 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *Ord. nr. 995/2006 pentru aprobarea listei planurilor şi programelor care intră sub incidenţa H.G. nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 31.10.2016 , a completărilor depuse la documentaţie;
	+ în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
	+ în lipsa comentariilor motivate din partea publicului interesat,

**decide:**

**Planul/programul Planul Urbanistic Zonal** – Extindere și modernizare Hotel Dorna, mun. Vatra Dornei, jud. Suceava**, titular** MERIDIAN TURISM SA**,** **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

 Prezenta decizie finală este valabilă pe toată perioada de valabilitate a PUZ-ului, dacă nu intervin modificări ale acestuia.

 Prezenta nu înlocuiește Acordul de Mediu în vederea emiterii Autorizației de construire.

**Caracteristicile si localizarea proiectului**

 Zona care face obiectul documentației în fază PUZ se află în intravilanul localității, în zona centrală a municipiului Vatra Dornei, în apropierea de baza pârtiei Parc. Terenul aferent documentației de urbanism în faza P.U.Z. este proprietatea S.C. MERIDIAN TURISM S.A. Vatra Dornei și se identifică cu parcela cadastrală nr. 30200, CF nr. 30200, cu suprafața de 824mp, parcela cadastrală nr. 33565, CF nr. 33565, cu suprafața de 461mp, parcela cadastrală nr. 35024, CF nr. 35024, cu suprafața de 117mp și parcela cadastrală nr. 35025, CF nr. 35025, cu suprafața de 518 mp. Suprafața totală a parcelelor însumează 1920 mp

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

 Obiectul prezentei documentaţii de urbanism il constituie extinderea și modernizarea Hotelului Dorna prin reconversia unor spații interioare la nivelul parterului și a demisolului, pentru mărirea capacității restaurantului și o funcționare mai eficientă a spațiilor auxiliare, în cadrul hotelului Dorna, precum și mărirea capacității de cazare prin realizarea unui corp nou de clădire, care se va amplasa pe parcela de teren aflată vis-a-vis de clădirea existentă și realizarea unei legături directe între corpul existent și corpul nou, peste strada Păcii..

 P.O.T. maxim = 80 % , C.U.T. maxim = 6,00

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

- **Alimentare cu apa:** Sursa de apă pentru obiectivul propus se va sigura de la rețeaua de apă existentă a Municipiului Vatra Dornei, prin racordare la conducta de apă existentă pe strada Păcii, Dn 125, din fontă/ PEHD.

**- Canalizarea:** Canalizarea apelor uzate se va face prin racordarea obiectivului la rețeaua existentă în subteranul străzii Păcii, prin intermediul conductelor din țeavă PVC – KG și a căminelor de vizitare.

**- Alimentarea cu energie electrica:** Alimentarea cu energie electrică a obiectivului se va realiza din rețeaua de distribuție existentă în zonă (LEA 0,4kV), printr-un branșament trifazat (3N~;50Hz; 230/400V) cu BMP la capăt la limita de proprietate, conform studiului de soluție și a avizului E-ON Sucursala Suceava.

- **Accesul auto şi pietonal**: Accesul pietonal al utilizatorilor se va face direct din trotuarul străzii Păcii, în zona parterului retras al clădirii, printr-un pachet de trepte și o rampă de acces pentru persoanele imobilizate în scaunul cu rotile. Accesul carosabil în incintă (pentru intervenții sau a autospecialelor) se asigură pe latura de la est, printr-o alee racordată la carosabilul străzii Păcii.

- **Gospodarie comunala:** Deșeurile menajere vor fi colectate din fiecare cameră și din celelalte spații și depozitate temporar în pubele închise, amplasate în într-un loc special amenajat în incintă, deșeurile urmând a fi ridicate periodic de către o societate de salubrizare agrementată. Deșeurile menajere se vor colecta separat în funcție de natura materialelor ce îl compun; celuloză, plastic, sticlă, etc.

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

 *a) probabilitatea, durata, frecvenţa şi reversibilitatea efectelor -* prin masurile luate nu apar efecte negative remanente asupra mediului*;*

*b) natura cumulativă a efectelor –* nu este cazul*;*

*c) natura transfrontieră a efectelor –* nu este cazul*;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate -* este redusă pe perioada execuţiei lucrărilor*;*

*f) valoarea şi vulnerabilitatea arealului posibil a fi afectat, date de:*

 *(i)* caracteristicile naturale speciale sau patrimoniul cultural;

 - nu este cazul

 *(ii)* depăşirea standardelor sau a valorilor limită de calitate a mediului;

 - este redusă pe perioada execuţiei lucrărilor

 *(iii)* folosirea terenului în mod intensiv;

 *-* este redusă pe perioada execuţiei lucrărilor

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

* În urma publicării în ziarul „Monitorul de Suceava” a anunțurilor publice privind prima versiune a proiectului în zilele de 19.10.2016 și 24.10.2016, până la luarea deciziei de încadrare nu au fost semnalate observații din partea publicului.
* În urma publicării din data de 10.11.2016, în ziarul „Monitorul de Suceava” a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

 **DIRECTOR EXECUTIV**

 **Şef serviciu,**

 Întocmit,